Tiek Tok! Tiek Tok! Die tyd raak min!! | Die Skryfbesigheid
Tiek Tok! Tiek Tok! Die tyd raak min!!
Anzel Mans ♦ Oktober 7, 2011 ♦ Lewer kommentaar
Die tyd raak nou min om in te skryf vir PNSkryfbesigheid se heel heerste skryfkompetisie. Sien hier onder vir meer inligting!
Amper R10 000.00 se pryse op die spel in Petru-Nell Skryfbesigheid se eerste Skryfkompetisie ooit!
Nuuskierig? Wil jy dalk inskryf? Wil jy die eerste wenner wees van PNSkryfbesigheid se eerste skryfkompetisie?
Om vir nuwe skrywers wat nog nie by ŉ erkende uitgewer uitgegee het nie, ook ŉ kans te gee om hulle skryftalent te ontwikkel.
Elke inskrywing moet ŉ kort-kortverhaal van maksimum 800 woorde, asook ŉ langer kortverhaal van maksimum 1 500 woorde insluit. As die deelnemers nie aan hierdie vereiste voldoen nie, gaan hulle inskrywing gediskwalifiseer word.
Deelnemers kan ook addisionele kort-kortverhale of kortverhale instuur teen ŉ laer inskrywingsfooi. Sien reëls vir besonderhede.
ŉ Wegbreeknaweek vir twee, ontbyt ingesluit, by die Bed-ini-bos Gastehuis te Thabazimbi, ter waarde van R1650.00.
Gratis bywoning van die PNSkryfskool in 2012, wat strek oor vyf Saterdae, en wat al die kursusmateriaal en verversings insluit, ter waarde van R2750.
Totale eerste plek pryswaarde = R4400.00
ŉ Koopbewys van ŉ bekende boekhandelaar, ter waarde van R1000.
Drie gratis modules vir die PNSkryfskool in 2012, ter waarde van R1650.
Totale twee plek pryswaarde = R2650.00
Algehele derde plek
ŉ Jaar se inskrywing op Vrouekeur Tydskrif, ter waarde van R420.
Twee gratis modules vir die PNSkryfskool in 2012, ter waarde van R1100.
Totale derde plek pryswaarde = R1520.00
Verrassingspryse gaan ook toegeken word vir verhale met:
Verhaal met die meeste potensiaal
Maak seker dat u presies weet wat die reëls van hierdie kompetisie is aangesien inskrywings gediskwalifiseer sal moet word, indien die reëls verontagsaam word.
Alle verhale moet getik wees.
Deelnemers moet seker maak dat hulle aan hierdie belangrike vereiste voldoen. Die lengte van die skryfstukke is:
Kort-kortverhale: 800 woorde
Kortverhale: 1500 woorde
Enige skrywer ouer as 18 jaar kan aan die kompetisie deelneem. Indien ŉ deelnemer reeds by ŉ erkende uitgewer (Lapa, Human en Rossouw, ens.) gepubliseer het, mag hy/sy nie aan hierdie kompetisie deelneem nie. Die inskrywing moet in AFRIKAANS wees.
Die inskrywings moet die eie oorspronklike werk van die outeur wees.
Stuur asseblief vyf (5) afskrifte van alle verhale saam.
Elke inskrywing (d.w.s een kort-kortverhaal en een kortverhaal) moet vergesel wees van ’n inskrywingsvorm en inskrywingsfooi ter waarde van R50.00 (vyftig Rand).
Betaling kan geskied in die vorm van internet-betaling, direkte inbetalings by een van die banke soos hieronder gespesifiseer word, of ’n banktjek kan die inskrywing vergesel. GEEN PRIVAAT TJEKS WORD AANVAAR NIE. ŉ Afskrif van die inbetaalstrokie of bewys van die internet-betaling moet u inskrywing vergesel. Bank besonderhede op versoek.
Addisionele kort-kortverhale of kortverhale kan ook apart van die vereiste inskrywing ingestuur word, teen ŉ administrasiefooi van R10 elk.
Deelnemers sal alle manuskripte terug ontvang, waarop kommentaar van die beoordelaars verskyn. Stuur dus ook genoeg self-geadresseerde, gefrankeerde koeverte wat groot genoeg vir die manuskripte is, saam met elke inskrywing. Maak seker dat die posgeld daarop voldoende is. PN Skryfbesigheid kan nie vir verlore posstukke verantwoordelik gehou word nie.
Die deelnemer se naam mag slegs op die inskrywingsvorms verskyn en nie op die vyf (5) afskrifte van die verhale nie. Onthou: Dit word anoniem aan keurders voorgelê.
Beide kortverhale moet asseblief in dubbelspasiëring en in ’n leesbare lettertipe van minstens 12 pt grootte getik word. ’n Eenvoudige lettertipe soos ‘arial’ of ‘times new roman’ word aanbeveel. Geen handgeskrewe inskrywings word aanvaar nie. Kortverhale mag ongelukkig ook nie elektronies voorgelê word nie.
Sluitingsdatum vir alle inskrywings is 9 Desember 2011. Inskrywings met ŉ posstempel van later as 9 Desember 2011, sal nie aanvaar word nie.
Pos alles inskrywings aan: PNSkryfkompetisie 2011, Natalielaan 56A, Murrayfield, Pretoria, 0184. Stuur asseblief ook ŉ epos, faks of sms om ons te verwittig dat die inskrywing oppad is.
Geen inskrywings mag direk aan enige van die organiseerders oorhandig word nie. Die organiseerders kan ook nie verantwoordelik gehou word vir inskrywings wat verlore raak nie.
Rig alle navrae aan Trudy Erasmus – faks (086 652 7946) of per epos trudy@pnskryf.co.za, of aan Anzel Gerber by pnskryfkompetisie@gmail.com.
Alle inskrywings word aan onafhanklike beoordelaars voorgelê. Elke beoordelaar het sy eie unieke manier van beoordeel, maar u sal terugvoering ontvang.
Die tyd vir beoordeling word bepaal deur die aantal inskrywings wat ontvang word. Daar word gepoog om die wenners teen einde Maart 2012 bekend te maak. Alle wenners sal per epos of faks verwittig word, waarna uitslae op ons Facebook blad, webtuiste en Blog bekend gemaak sal word.
Vir verdere navrae, en inskrywingsvorms, kontak Trudy Erasmus by trudy@pnskryf.co.za of Anzel Gerber by pnskryfkompetisie@gmail.com.
← Anzel se stories nou ‘n gereelde besoeker in Vrouekeur
Appel geskil – ‘n Storie gebore in een van ons werkswinkels →